丹下健三

丹下健三係日本一個畫則師、城市規劃師同大學教員。

簡歷 
丹下健三喺日本大阪府堺市出世，喺東京大學攻讀建築學，1945年攞到哲學博士學位畢業，先後以1949年設計嘅廣島和平博物院同1952年設計嘅東京大會堂攞獎。丹下健三係第二次世界大戰後日本最傑出嘅建築學同城市設計學家之一，作品畀國際建築學界公認爲最具創新獨特風格，喺1960年主持過一項城市設計研究，計劃重建東京，即係「東京灣」計劃。丹下健三有好多著作，其中包括三本有關建築學同城市設計嘅書，佢嘅論文經常喺歐洲同日本學術刊物發表，係亞洲頭一位學者攞到英國皇家建築學會金章獎。

丹下健三亞仔都係畫則師。2005年3月22號，丹下健三喺東京病死，終年92歲。

作品 
 廣島和平記念資料館、廣島和平紀念公園
 舊東京都廳舍
 香川縣廳舍
 東京計劃1960：東京計畫1960係丹下同佢門生喺1960年時針對東京嘅發展所提出嘅都市計劃提案，亦係建築代謝主義最早被提出嘅場合
 東京聖瑪利亞主教座堂
 1964年夏季奧林匹克運動會代代木競技館
 山梨文化會館
 南斯拉夫史高比耶的城市規劃
 臺灣臺北縣八里天主教聖心女子大學
 靜岡新聞、靜岡放送東京支社
 電通舊總部大樓
 靜岡新聞、靜岡放送本社大樓
 大阪1970年世界博覽會場址、基礎設施規劃、禦祭廣場
 意大利那不勒斯中心商務區
 赤阪王子酒店新館
 尼日利亞首都阿布札嘅佈局規劃
 星加坡南洋理工大學主體建築
 萊佛士坊一號一座
 琵琶湖大津王子飯店
 廣島國際會議場
 橫濱美術館
 星加坡室內體育館
 君津市民文化大廳
 新東京都廳舍
 聯合國大學
 新宿公園塔
 富士電視臺總部大樓
 日本熊掌鄉村俱樂部會館
 東京圓頂飯店
 上海銀行大廈

個人榮譽 
 香港大學名譽科學博士
 東京大學名譽教授
 日本文化勳章

日本第一位世界級建築大師・丹下健三名作巡禮 | tsunagu Japan 繫日本 

類:畫則師
類:香港大學名譽博士
類:東京大學舊生
類:天主教徒
日本人